ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 31/2553เรื่อง การจัดตั้งกองทุนรวมและการเข้าทําสัญญารับจัดการ กองทุนส่วนบุคคล(ฉบับที่ 5)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 141 วรรคหนึ่ง (2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 โดยความเห็นชอบของคณะกรรมการกํากับตลาดทุน อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย ประกอบกับข้อ 7 โดยได้รับความเห็นชอบจากคณะกรรมการกํากับตลาดทุน และข้อ 19(6) แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 สํานักงานออกข้อกําหนดไว้ดังต่อไปนี้ ข้อ 1 ให้ยกเลิกความใน (ข) ของ (1) ในข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 22/2552 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน"(ข) กองทุนรวมตราสารแห่งหนี้ ซึ่งหมายถึง กองทุนรวมที่มีนโยบายการลงทุนในหรือมีไว้ซึ่งเงินฝาก ตราสารแห่งหนี้ หรือหลักทรัพย์หรือทรัพย์สินอื่นหรือการหาดอกผลโดยวิธีอื่นตามที่ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการลงทุนและการมีไว้เพื่อเป็นทรัพย์สินของกองทุนกําหนดไว้โดยเฉพาะให้กองทุนรวมประเภทนี้ลงทุนได้"ข้อ 2 ให้ยกเลิกความใน (ข) ของ (2) ในข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 22/2552 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน"(ข) กองทุนรวมตลาดเงิน ซึ่งหมายถึง กองทุนรวมเปิดที่มีนโยบายการรับซื้อคืนหน่วยลงทุนทุกสิ้นวันทําการ โดยมุ่งลงทุนในหรือมีไว้ซึ่งเงินฝาก ตราสารแห่งหนี้ระยะสั้นที่มีคุณภาพสูง หรือหลักทรัพย์หรือทรัพย์สินอื่นหรือการหาดอกผลโดยวิธีอื่นตามที่ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการลงทุนและการมีไว้เพื่อเป็นทรัพย์สินของกองทุนกําหนดไว้โดยเฉพาะให้กองทุนรวมประเภทนี้ลงทุนได้" ข้อ 3 ให้ยกเลิกความใน (ก) ของ (2) ในข้อ 22 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 22/2552 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "(ก) เป็นการเสนอขายหน่วยลงทุนของกองทุนรวมประเภทใดประเภทหนึ่งดังต่อไปนี้ 1. กองทุนรวมวายุภักษ์ 2. กองทุนรวมตราสารแห่งทุนซึ่งมิใช่กองทุนรวมที่ลงทุนในต่างประเทศ 3. กองทุนรวมตลาดเงินที่โครงการจัดการกองทุนรวมดังกล่าวกําหนดการดํารงอายุถัวเฉลี่ยแบบถ่วงน้ําหนักของกระแสเงินที่จะได้รับจากทรัพย์สินที่กองทุนรวมลงทุนไว้ (portfolio duration) ณ ขณะใดขณะหนึ่งไม่เกินสามเดือน แต่ทั้งนี้ การจัดสรรหน่วยลงทุนให้บุคคลใดหรือกลุ่มบุคคลเดียวกันใดต้องไม่เกินร้อยละห้าสิบของจํานวนหน่วยลงทุนที่จําหน่ายได้แล้วทั้งหมด"ข้อ 4 ให้เพิ่มความต่อไปนี้เป็นหมวด 1/1 หลักเกณฑ์เพิ่มเติมของกองทุนรวมตลาดเงิน และข้อ 32/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 22/2552 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 28 กรกฎาคม พ.ศ. 2552"หมวด 1/1หลักเกณฑ์เพิ่มเติมของกองทุนรวมตลาดเงิน\_\_\_\_\_\_\_\_\_\_\_\_\_\_\_\_\_\_\_\_\_ ข้อ 32/1 กองทุนรวมตลาดเงินที่สามารถยื่นคําขอจัดตั้งตามส่วนที่ 2 ของหมวด 1 ของภาค 1 ต้องมีลักษณะดังต่อไปนี้ (1) โครงการจัดการกองทุนรวมได้ระบุไว้อย่างชัดเจนว่า เป็นกองทุนรวมตลาดเงิน ประเภทใดประเภทหนึ่งดังต่อไปนี้ (ก) กองทุนรวมตลาดเงินในประเทศ ซึ่งได้แก่ กองทุนรวมตลาดเงินที่ไม่มีนโยบายการลงทุนในหลักทรัพย์และทรัพย์สินดังต่อไปนี้ 1. หลักทรัพย์หรือทรัพย์สินสกุลเงินตราต่างประเทศ 2. หลักทรัพย์หรือทรัพย์สินที่เสนอขายในต่างประเทศ หรือ 3. หลักทรัพย์หรือทรัพย์สินที่ผู้ออกหรือคู่สัญญาเป็นนิติบุคคลที่จัดตั้งขึ้นตามกฎหมายต่างประเทศ (ข) กองทุนรวมตลาดเงินที่มีการลงทุนในต่างประเทศบางส่วน ซึ่งได้แก่ กองทุนรวมตลาดเงินที่มีนโยบายการลงทุนในหลักทรัพย์และทรัพย์สินดังต่อไปนี้ ไม่เกินร้อยละห้าสิบของมูลค่าทรัพย์สินสุทธิของกองทุนรวม 1. หลักทรัพย์หรือทรัพย์สินสกุลเงินตราต่างประเทศ 2. หลักทรัพย์หรือทรัพย์สินที่เสนอขายในต่างประเทศ หรือ 3. หลักทรัพย์หรือทรัพย์สินที่ผู้ออกหรือคู่สัญญาเป็นนิติบุคคลที่จัดตั้งขึ้นตามกฎหมายต่างประเทศ (2) ชื่อของกองทุนรวมต้องไม่มีลักษณะที่อาจก่อให้เกิดความเข้าใจผิดในประเภทและนโยบายการลงทุนของกองทุนรวมตลาดเงินนั้น" ข้อ 5 ประกาศนี้ให้ใช้บังคับตั้งแต่วันที่ 1 มกราคม พ.ศ. 2554 เป็นต้นไป ประกาศ ณ วันที่ 26 สิงหาคม พ.ศ. 2553 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_หมายเหตุ : เหตุผลในการออกประกาศฉบับนี้ คือ (1) เพื่อปรับปรุงข้อกําหนดเกี่ยวกับลักษณะ และหลักเกณฑ์ของการจัดตั้งกองทุนรวมตลาดเงิน และ (2) ปรับปรุงหลักเกณฑ์การจัดสรร หน่วยลงทุนของกองทุนรวมตลาดเงินให้เหมาะสมและสอดคล้องกับลักษณะการลงทุนของกองทุนรวมดังกล่าว จึงจําเป็นต้องออกประกาศนี้